Xeylêk şaristananê Ewropa de şehîdê menga gulane ameyî yadkerdene.
Serkêşîya Merkezê Komelê Kurdan ê Demokratîkî de Kampa Lavrioyî ya Yunanîstanî de seba şehîdan merasîmêk ame kerdene. Merasîm de qala girîngî û manaya şehîdan ameye kerdene û pêro şehîdî yad bîyî.
Paytextê Avusturya Viyana de merkezê FEY-KOMî de merasîmê yadkerdişî ame kerdene. Merasîm de ame vatene ke pêro destkewteyî xêrê keda şehîdan ra ameyê destvistene.
Paytextê Almanya Berlinî de zî NAV-BERLIN de keyeyanê şehîdanê têkoşînî merasîmê yadkerdişî serûber kerd. Xeylêk kesî tewrê merasîmî bîyî. Merasîm de ame vatene ke gulane Menga Şehîdan a û 18ê gulane zî roja şehîdan a.  Qiseykerdişan de zî ame vatene ke ganî her kes têkoşînê şehîdan berz bikero. Merasîm bi sloganê “Şehîd namirin”, “Bê Serok jiyan nabe” qedîya.
